यस परियोजनामा आबद्ध सबै मुलुकको भौतिक तथा आर्थिक विकास त हुने नै छ। त्यसबाहेक अर्को फाइदा भनेको सँस्कृतिको आदानप्रदान पनि हो। देश-देशबीचका व्यापारीहरुको आवतजावत तथा व्यावसायिक सरसामानको ओसारपसार मात्रै होइन यसले कला, धर्म, दर्शन, प्रविधि, भाषा र सभ्यतालाई समेत रेशममार्गसँग जोडेका बीच साटासाट गराउने छ। यस नवीन रेशममार्ग परियोजनाले यस क्षेत्रका देशहरूबीचको सम्पर्क बढाएर सर्वाङ्गीण विकास र पारस्परिक सम्बन्ध वृद्धिमा जोड दिने छ।
